বিজাপুরে পুলিশের গাড়িতে IED বিস্ফোরণ

ওয়েব ডেস্ক:ছত্তিশগঢ়ের (Chhattisgarh) বিজাপুরে পুলিশের গাড়িতে আইইডি বিস্ফোরণ (IED explosion in Chhattisgarh)। ঘটনায় চালক-সহ ৯ জন জওয়ানে মৃত্যু হয়েছে। নকশাল হামলা বলে পুলিশের প্রাথমিক অনুমান। বিজাপুর জেলার বেদ্রে- কুতরু রোডে এই বিস্ফোরণ ঘটে৷ শনিবার রাতে ছত্তিশগড়ে নিরাপত্তা বাহিনী ও পুলিশের যৌথ অভিযানে মৃত্যু হয় ৪ মাওবাদীর। ওই ঘটনার ৪৮ঘণ্টার মধ্যে ‘বদলা’ নিল নকশালপন্থীরা।

পুলিশ সূত্রের খবর, একটি অভিযান থেকে ফেরার সময় ডিআরজি জওয়ানদের গাড়িতে বিস্ফোরণ ঘটানো হয়। বিস্ফোরণের তীব্রতা এতটাই বেশি ছিল যে জঙ্গলের ভিতরের রাস্তায় বিশাল গর্ত হয়ে গিয়েছে। এমনকি গাড়ির অংশ গাছের উপরে উঠে গিয়েছে। বাস্তারের পুলিশকর্তা বলেন, “দান্তেওয়াড়া, নারায়াণপুর এবং বিজাপুরে যৌথ অভিযান সেরে ডিআরজি-র গাড়ি ফিরছিল সেই সময় বিস্ফোরণ ঘটানো হয়।